Juhász Ágnes

Tanító, természetismeret műveltségi terület

Aqua Fitness és úszóoktató tréner

Foglalkozásaim alatt fontosnak tartom a feszültségmentes, oldott, ugyanakkor fegyelmezett hangulatot, egymás iránti tiszteletet, türelmet. Arra törekszem, hogy óráimon felébresszem a diákok kíváncsiságát, felkeltsem érdeklődésüket az elsajátítandó anyag iránt, fejlesszem kreativitásukat, életkoruknak megfelelően önállóságra neveljem őket. Munkámba szeretném belecsempészni, hogy hogyan tudják a gyerekek elsajátítani és kialakítani az egészséges és környezettudatos életmódot. Motiválással, dicsérettel képességeiknek megfelelően a lehető legjobbat hozzam ki belőlük. Szeretném elérni, hogy bátran kérdezzenek, és forduljanak felém segítségül. A napközis foglalkozások során a tanórákra való felkészülés mellett a pihenésre, játékra, a szabadidő hasznos eltöltésére is nagy hangsúlyt fektetek. Számomra legfontosabb egy olyan közeg kialakítása, ahol a gyermek nem csak tanul, hanem ahová szívesen jár nap, mint nap, ahol szeretetteljes környezet veszi körül. A tanuló, szülő, pedagógus kapcsolata a folyamatos kommunikáción alapszik és a szülők úgy érzik, hogy a lehető legjobb helyen hagyták gyermeküket.